

Csongrád-Csanád Vármegyei Kormányhivatal

A Csongrád-Csanád Vármegyei Kormányhivatal a Klauzál Program keretében gyakornoki lehetőséget hirdet a Gál Ferenc Egyetem nappali tagozatos hallgatói részére.

A gyakornoki programban a hallgatók heti 16 órás munkavégzés keretében bepillantást nyerhetnek a közigazgatás működésébe és szakmai tapasztalatot szerezhetnek. A programban történő részvétel a kötelező szakmai gyakorlati időbe beleszámít, valamint a programban résztvevők egyéni tanrendet is kérelmezhetnek.

A gyakornoki program ideje alatt a résztvevők havi bruttó 140.000 Ft díjazásban részesülnek.

A gyakornoki program időtartama: 2025. március 1. – 2026. január 31. (11 hónap)

A Klauzál Gyakornoki Program keretében a Gál Ferenc Egyetem nappali tagozatos, legalább másodéves, aktív hallgatói jogviszonnyal rendelkező tanulói jelentkezését várjuk, amennyiben az alábbi szakok valamelyikén folytatják tanulmányaikat:

a) pénzügy és számvitel,

b) gazdálkodási és menedzsment.

A munkavégzés helye: 6722 Szeged, Rákóczi tér 1.

A jelentkezéseket önéletrajz, motivációs levél és a mellékelt adatkezelési nyilatkozat csatolásával a humanpolitika@csongrad.gov.hu e-mail címre várjuk.

Pályázati időszak: 2025. január 27. – 2025. február 10.

Elbírálási határidő: 2025. február 19.